Håvard E. Danielsen

Håvard E. Greger Danielsen (født 1957) er en norsk professor i genetikk, med en doktorgrad (dr.philos) innen medisin fra Universitetet i Oslo. Danielsen er leder av Institutt for kreftgenetikk og informatikk (IKI) ved Oslo universitetssykehus HF. I tillegg er han professor II ved Institutt for Informatikk (IFI) ved universitetet i Oslo og "Visiting Professor of Cancer Informatics" ved universitetet i Oxford, England. Han er også «Honorary Professor» i medisin ved universitetet i Soochow, Kina.

Danielsen var i perioden 2016 - 2021 prosjektleder for DoMore!, - et fyrtårnprosjekt finansiert av Forskningsrådet. Forskningsresultatene fra DoMore!-prosjektet kommersialiseres videre av spin-off selskapet DoMore Diagnostics.

Hans forskning fokuserer på genetiske og epigenetiske forandringer i kreft, prognostiske markører samt bruk av kunstig intelligens i medisin. Han bruker gjerne informatikk som metode for å studere genetiske forandringer under kreftutvikling.

I 2022 ble han tildelt Kong Olav Vs Kreftforskningspris fra Kreftforeningen.

Referanser 

 
Norske medisinprofessorer
Professorer ved Universitetet i Oslo